Carl Schulz

Carl Schulz (1851–1944) var politiker (V) og var lærer og styrer ved Trondhjems tekniske mellemskole. Han hadde en rekke samfunnsverv, og var blant annet den første formannen i Trondhjems Turistforening. 

 Liv og virke 
Carl Schulz ble født i Trondheim som sønn av advokat Laurentius Andreas Schulz og Christiane Wilhelmine Ulich. Hans bestefar var en tysk innvandrer. Han var bror av Thomas Norberg Schulz,Sollied, P. R. (1958): «Schulz, Carl» i: Jansen, Einar; Svendsen, Paulus; Jansen, Jonas; Anker, Øyvind: Norsk biografisk leksikon, 13 (1. utg.). Oslo: Aschehoug. s. 12–15. og således grandonkel  av arkitekt Christian Norberg-Schulz.Thiis-Evensen, Thomas:  «Christian Norberg-Schulz» i: Helle, Knut: Norsk biografisk leksikon. Oslo: Kunnskapsforlaget. I juli 1889 giftet han seg i Trondheim med Gudrun Boye (1866–1953), datter av en skipskaptein.

Schulz ble cand.real. i 1877 og studerte så landbrukskjemi ved Ås høiere landbruksskole. I 1878 blei han adjunkt ved Trondheim katedralskole og i 1893 overlærer i fysikk ved Trondhjems Tekniske Læreanstalt. Han underviste i i fysikk, elektroteknikk og mineralogi før han ble skolens leder. Fra 1915 til 1921 var han direktør ved Trondhjems tekniske mellemskole (dagens Trondheim Ingeniørhøgskole).

Han var i lang tid tilsynsmann for Elektrisitetsvesenet og arbeidde med utbygginga av Lerfossen og derigjennom etableringa av Trondhjems Elektrisitetsverk. Schulz satt også i direksjonen for Det Kongelige Norske Videnskabers Selskab, Museet og bestyrte mineralsamlinga der fra 1879. Han var medlem av bystyret fra 1898 til 1901.

Schulz var formann i Trondhjems Turistforening fra 1887 til 1906 og blei seinere utnevnt til æresmedlem. Han har fått ei turisthytte oppkalt etter seg, Schulzhytta i Sylan (bygd 1948), som han delfinansierte ved en pengegave ved Turistforeningas femtiårsjubileum.

 Referanser 

Kategori:Norske foreningspersoner
Kategori:Norske pedagoger
Kategori:Norske fysikere
Kategori:Mineraloger
Kategori:Venstre-politikere i Trøndelag
Kategori:Pedagoger ved Trondhjems Tekniske Læreanstalt
Kategori:Pedagoger ved Trondheim katedralskole
Kategori:Alumni fra Trondheim katedralskole
Kategori:Kongens fortjenstmedalje i gull
Kategori:Nordmenn av tysk opphav
Kategori:Personer fra Trondheim kommune